CELEX: 62018CA0317
Language: fi
Date: 2019-06-13 00:00:00
Title: asia C-317/18: Unionin tuomioistuimen tuomio (kahdeksas jaosto) 13.6.2019 (ennakkoratkaisupyyntö, jonka on esittänyt Tribunal Judicial da Comarca de Faro — Portugali) — Cátia Correia Moreira v. Município de Portimão (Ennakkoratkaisupyyntö — Direktiivi 2001/23/EY — Yritysten luovutukset — Työntekijöiden oikeuksien turvaaminen — Työntekijän käsite — Olennainen työehtojen muutos työntekijän vahingoksi)

5.8.2019   
            
            
               FI
            
            
               Euroopan unionin virallinen lehti
            
            
               C 263/16
            
         
      Unionin tuomioistuimen tuomio (kahdeksas jaosto) 13.6.2019 (ennakkoratkaisupyyntö, jonka on esittänyt Tribunal Judicial da Comarca de Faro — Portugali) — Cátia Correia Moreira v. Município de Portimão
      (asia C-317/18) (1)
      
      (Ennakkoratkaisupyyntö - Direktiivi 2001/23/EY - Yritysten luovutukset - Työntekijöiden oikeuksien turvaaminen - Työntekijän käsite - Olennainen työehtojen muutos työntekijän vahingoksi)
      (2019/C 263/20)
      Oikeudenkäyntikieli: portugali
      
         Ennakkoratkaisua pyytänyt tuomioistuin
      
      Tribunal Judicial da Comarca de Faro
      
         Pääasian asianosaiset
      
      
         Kantaja: Cátia Correia Moreira
      
         Vastaaja: Município de Portimão
      
         Tuomiolauselma
      
      
                  1)
               
               
                  Työntekijöiden oikeuksien turvaamista yrityksen tai liikkeen taikka yritys- tai liiketoiminnan osan luovutuksen yhteydessä koskevan jäsenvaltioiden lainsäädännön lähentämisestä 12.3.2001 annettua neuvoston direktiiviä 2001/23/EY ja erityisesti sen 2 artiklan 1 kohdan d alakohtaa on tulkittava siten, että henkilöä, joka on tehnyt luovuttajan kanssa pääasiassa kyseessä olevassa kansallisessa säännöstössä tarkoitetun tehtävänhoitoa koskevan sopimuksen, voidaan pitää työntekijänä ja että hän voi siten saada kyseisessä direktiivissä myönnettyä suojaa edellyttäen kuitenkin, että kyseisessä säännöstössä tätä henkilöä suojataan työntekijänä ja että hänellä on luovutuksen ajankohtana työsopimus, minkä tarkistaminen on ennakkoratkaisua pyytäneen tuomioistuimen tehtävä.
               
            
                  2)
               
               
                  Direktiiviä 2001/23, luettuna yhdessä SEU 4 artiklan 2 kohdan kanssa, on tulkittava siten, että se on esteenä kansalliselle säännöstölle, jossa säädetään, että kun direktiivissä tarkoitetussa luovutuksessa luovutuksensaajana on kunta, asianomaisten työntekijöiden on yhtäältä osallistuttava julkiseen kilpailumenettelyyn ja toisaalta siirryttävä uuteen oikeussuhteeseen luovutuksensaajan kanssa.
               
            
         (1)  EUVL C 268, 30.7.2018.